Up-1251/05
Natisni
Opravilna št.:
Up-1251/05
Datum odločitve:
8. 3. 2007
ECLI:
ECLI:SI:USRS:2007:Up.1251.05
Akt:
Ustavna pritožba zoper sodbo Višjega sodišča v Kopru št. I Cp 402/2004 z dne 23. 8. 2005 v zvezi s sodbo Okrožnega sodišča v Kopru št. P 362/2001 z dne 10. 2. 2004
Izrek:
Ustavna pritožba zoper sodbo Višjega sodišča v Kopru št. I Cp 402/2004 z dne 23. 8. 2005 v zvezi s sodbo Okrožnega sodišča v Kopru št. P 362/2001 z dne 10. 2. 2004 se zavrže.
Evidenčni stavek:
Ustavno sodišče zavrže ustavno pritožbo, če zoper izpodbijani posamični akt niso izčrpana vsa redna in izredna pravna sredstva.
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
19. 12. 2005
Vrsta odločitve:
sklep
Vrsta rešitve:
zavrženje
Dokument:
US27204
Dokument v PDF obliki:
Up-1251-05.pdf
113 KB
Prenesite datoteko
Up-1251/05-7
8. 3. 2007
SKLEP
Ustavno sodišče je v postopku za preizkus ustavne pritožbe A. A. iz Ž. na seji senata 20. februarja in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba zoper sodbo Višjega sodišča v Kopru št. I Cp 402/2004 z dne 23. 8. 2005 v zvezi s sodbo Okrožnega sodišča v Kopru št. P 362/2001 z dne 10. 2. 2004 se zavrže.
Obrazložitev
1. Pritožnica vlaga ustavno pritožbo zoper v izreku navedeni sodni odločbi.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa pravna sredstva.
3. V zadevi, v kateri sta bili izdani izpodbijani sodni odločbi, se je pravda res začela kot gospodarski spor med dvema gospodarskima družbama po 1. točki prvega odstavka 481. člena Zakona o pravdnem postopku (Uradni list RS, št. 26/99 in nasl. – v nadaljevanju ZPP). Vendar iz obrazložitve sodbe sodišča prve stopnje izhaja, da je bila prvotna tožena stranka med postopkom izbrisana iz sodnega registra, postopek pa se je na podlagi sklepa sodišča nadaljeval zoper pritožnico in njeno hčerko kot pravni naslednici prvotne tožene stranke. Po tem, ko sta pravni naslednici kot fizični osebi prevzeli postopek, se zanj niso več uporabljala pravila postopka v gospodarskih sporih. Zato je v obravnavani zadevi za dovoljenost revizije zoper sodbo Višjega sodišča pomemben drugi odstavek 367. člena ZPP, po katerem je v premoženjskih sporih revizija dovoljena, če vrednost izpodbijanega dela pravnomočne sodbe presega 1.000.000 SIT. Ker je na podlagi citirane zakonske določbe zoper izpodbijano sodbo Višjega sodišča dovoljena revizija, v takem primeru ustavna pritožba ni dovoljena, zato jo je Ustavno sodišče zavrglo.
4. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu s četrtim odstavkom 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić